open-index/open-wikipedia-markdown huggingface dataset:
Selena + Chef

**Selena + Chef** on Selena Gomezin isännöimä yhdysvaltalainen suoratoistotelevision ruoanlaitto-ohjelma, joka sai ensi-iltansa HBO Maxissa 13. elokuuta 2020. Ensimmäinen kausi koostuu 10 jaksosta. Elokuussa 2020 sarja uusittiin toiseksi tuotantokaudeksi, joka sai ensi-iltansa 19. marraskuuta 2020 ja jatkui vuoden 2021 alkuun. Huhtikuussa 2021 sarja uusittiin kolmanneksi kaudeksi, joka julkaistiin 28. lokakuuta 2021. Marraskuussa 2021 sarja uusittiin neljännellä tuotantokaudella.

## Juoni
Selena Gomez on pääosassa käsikirjoittamattomassa kokkaussarjassa, joka on kuvattu hänen kotonaan. Jokaisessa jaksossa Selena kokkaa uutta ruokaa ja häntä auttavat vierailevat eri ammattikokit. He kertovat vinkeistä ja temppuista sekä siitä, kuinka toimia keittiön katastrofeissa.  Ohjelma lahjoittaa jokaisesta jaksosta 10&nbsp;000 dollaria kokin valitsemaan hyväntekeväisyyteen, usein ruokaan liittyvään.
Gianni Mascolo

**Gianni Mascolo** (s. 3. lokakuuta 1940 Milano) on italialainen laulaja. Mascolo aloitti uransa kymmenenvuotiaana Teatro alla Scalan kuorossa. Mascolo opiskeli myöhemmin Milanon konservatoriossa, josta valmistui pianonsoitosta. Mascolo sai levytyssopimuksen Ariston-yhtiölle, jonka kautta hän julkaisi ensilevytyksensä vuonna 1964.

Mascolo osallistui San Remon musiikkifestivaaleille 1965 kappaleella *Di fronte all'amore* ja karsiutui kilpailun semifinaalissa. Mascolo voitti sveitsiläisen Concours Eurovision -laulukilpailun 1968 kappaleella *Guardando il sole* ja valikoitui näin Sveitsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa Mascolo sijoittui jaetulle 13. sijalle 17 kilpailijan joukosta.

## Lähteet
Saint-Hilaire (Aude)

**Saint-Hilaire** (oksitaaniksi: *Sant Ilari*) on kunta Ranskan eteläosassa Auden departementissa Oksitanian alueella. Se sijaitsee Lauquetjoen varrella, noin 13 kilometriä Limoux’n kaupungista koilliseen.

Kunnan nähtävyyksiä on Saint-Hilairen benediktiiniluostari sekä luostarikirkko. Luostarin alkuperä on epävarma, mutta 800-luvun alusta siitä löytyy kirjallista tietoa. 1200-luvulle saakka luostari hyötyi Carcassonnen kreivien suojelusta. Kataareja vastaan käydyn ristiretken seurauksena 1200-luvulla luostari joutui taloudellisiin ongelmiin. Tästä huolimatta 1300-luvulla luostaria linnoitettiin. Luostari kuitenkin kohtasi vastoinkäymisiä kuten musta surma ja satavuotinen sota. 1700-luvulla luostarissa oli enää kuusi munkkia, ja lopulta se suljettiin vuonna 1748. Vuodesta 2001 lähtien kunta on mahdollistanut luostarin näyttely- ja tapahtumapaikaksi. 

## Lähteet

## Aiheesta muualla
Rekusenjärvi

**Rekusenjärvi** on metsäjärvi Lieksanjoen reitillä Lieksassa Pohjois-Karjalan maakunnassa. Sen pinta-ala on 1,6 neliökilometriä. Etäisyys Joensuusta on 89 kilometriä pohjoiskoilliseen.

## Maantiede
Rekusenjärven pituus kaakosta luoteeseen on 2,7 kilometriä. Järvi on yksi Lieksanjoen lukuisista laajentumista, yläjuoksulta katsoen sitä edeltää Siikajärvi. Rekusenjärvi koostuu saarettomasta järvenselästä, jonka levein kohta on noin 800 metriä. Järven eteläosa on pohjoisosaa kapeampi ja matalampi. Syvin kohta, 18 metriä, sijaitsee järven itärannan Oravaisenniemen kärjestä noin 200 metriä länteen.

Rekusenjärven rannat ovat metsä- ja suomaata. Itäisellä ranta-alueella sijaitsee lomakylä ja Munkinvaara-niminen asutus. Rekusenjärven länsipuolella sijaitsee Joutenjärvi, jota erottaa Rekusenjärvestä Höpöttäjä-niminen niemimaa.

Rekusenjärveen laskee Nuottakodanjoki kaakosta Siikajärveltä. Rekusenjärvi laskee Saunasalmea luoteeseen Naarajärveen. Järvet ovat lähes samantasoisia: Naarajärven korkeustaso on vain 0,2 metriä Siikajärveä alempi.

Rekusenjärven vesitilavuus on 8&nbsp;020&nbsp;000 kuutiometriä.

Rekusenjärvi (04.423.1.062) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Pankajärven-Pudasjoen alueeseen kuuluu 97 vähintään hehtaarin laajuista järveä. Niistä selkeästi laajin on Pankajärvi. Sitä seuraa Rekusenjärvi, Iso-Tainio, Siikajärvi, Naarajärvi ja Joutenjärvi, jota pienemmät vakavedet ovat alle 50 hehtaarin laajuisia.

## Lähteet
Siikajärvi (Lieksa)

**Siikajärvi** on metsäjärvi Lieksanjoen reitillä Lieksassa Pohjois-Karjalan maakunnassa. Sen pinta-ala on 94 hehtaaria. Etäisyys Joensuusta on 89 kilometriä pohjoiskoilliseen.

## Maantiede
Siikajärven pituus kaakosta luoteeseen on 2,7 kilometriä. Järvi on yksi Lieksanjoen lukuisista laajentumista, yläjuoksulta katsoen sitä edeltää Murroojärvi. Siikajärven levein kohta on noin puoli kilometriä, järvi kapenee kohti luodetta, jossa se virtaa Nuottakodinjokea luoteeseen. Noin kahdeksan hehtaaria Siikajärvestä on vähintään kymmenen metriä syvä. Syvin alue sijaitsee järven keskiosassa.

Ympäristötiedon hallintajärjestelmä Hertan mukaan Siikajärven saariluku on kolme. Google Earthin satelliittikuvan mukaan järven itäosassa on lisäksi useita muita saaria ja luotoja (Vastuusaaret). Siikajärven kaakkoisrannalla sijaitsee Räsäsenniitty. Pääosin rannat ovat metsä- ja suomaata. Soiden halki järveen virtaa useita tulo-uomia (Siikapuro, Leveäpuro).

Siikajärven vesitilavuus on 4&nbsp;544&nbsp;000 kuutiometriä.

Siikajärvi (04.423.1.065) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Pankajärven-Pudasjoen alueeseen kuuluu 97 vähintään hehtaarin laajuista järveä. Niistä selkeästi laajin on Pankajärvi. Sitä seuraa Rekusenjärvi, Iso-Tainio, Siikajärvi, Naarajärvi ja Joutenjärvi, jota pienemmät vakavedet ovat alle 50 hehtaarin laajuisia.

## Lähteet
Johnson City (Tennessee)

**Johnson City** on kaupunki Tennesseessä Yhdysvalloissa. Tennesseen vuoristoisessa koilliskolkassa sijaitseva Johnson alkoi kasvaa rautateiden risteyskohtaan 1850-luvulla. Se muodostaa yhdessä Kingsportin ja Bristolin kanssa Tri-Cities-alueen.

## Maantiede
Johnson City sijaitsee pääosin Washingtonin piirikunnan alueella. Kaupungin pohjoisimmat osat sijaitsevat Sullivanin piirikunnassa ja itäisimmät osat Carterin piirikunnassa. Luonnonmaantieteellisesti Johnson City sijaitsee Appalakkien vuorijonon lounaisosassa. Se on rakennettu laaksoon, jonka korkeus on puolisen kilometriä merenpinnan yläpuolella. Johnson Cityn linnuntie-etäisyys itäisen Tennesseen keskuksesta Knoxvillesta on noin 150 kilometriä itäkoilliseen. Lyhin maantie-etäisyys on noin 170 kilometriä.

Johnson Cityn ilmasto on subtrooppinen ja kostea (ilmastovyöhyke Cfa). Kesät ovat lämpimiä ja talvet viileitä. Sijainti melko korkealla merenpinnan tasoon nähden vaikuttaa viilentävästi lämpötiloihin. Johnson City sijaitsee samalla leveysasteella kuin esimerkiksi Espanjan Aurinkorannikko.

## Historia
Johnson Cityn seudulle muutti uudisasukkaita 1760-luvulla. Seutu kuului alkuaan Pohjois-Carolinaan. 1780-luvulla se oli osa suunnitteilla olevaa Franklinin osavaltiota (State of Franklin), jota ei kuitenkaan toteutettu. Seudulle alkoi kehittyä tiivistä asutusta 1850-luvulla, jolloin itäinen Tennessee liitettiin rautatieverkkoon. Kaupunki perustettiin 1856, ja sen nimi oli alkuaan Johnson’s Depot postimestari Henry Johnsonin mukaan. Johnson oli tuonnempana kaupungin ensimmäinen pormestari. Kaupungin nimeksi virallistettiin Johnson vuonna 1861. Johnson kasvoi voimakkaasti vuosisadan loppua kohden ja sen teollisuus oli elinvoimaista.

1900-luvun alussa Johnson City kehittyi vähittäis- ja tukkukaupan keskukseksi uusien rautatieyhteyksien ansiosta. 1920-luvulla se kukoisti. 1950-luvulta alkaen Johnson on ollut teollisuuden, vähittäiskaupan ja viihde-elämän keskus.

## Talous ja liikenne
Johnson Cityn elinkeinoelämä nojaa maatalouteen, terveydenhuoltoon, rahoitustoimintaan ja teollisuuteen. Kaupungissa toimii 1911 perustettu East Tennessee State University, jonka yhteyteen 1974 perustettu lääketieteellinen koulu on yhdessä vastaavien toimijoiden kanssa edistänyt kaupungin asemaa lääketieteellisen tutkimuksen keskuksena.

Johnson Cityn keskeinen maantieliikenteen väylä on Interstate 26, joka on osa U.S. Route 23 -pääväylää. Toinen merkittävä väylä on edellisen kanssa risteävä Interstate 81. Lähin lentoasema on Tri-Cities Regional Airport.

## Lähteet

## Aiheesta muualla
*Johnson City, Tennessee, USA — Sunrise, Sunset, and Daylength
Maitolavan prinsessa (kappale)

**Maitolavan prinsessa** on Markku Anttilan säveltämä suomalainen iskelmä vuodelta 1993. Kappaleen sanoitti ja levytti Anita Hirvonen. Se julkaistiin saman nimisen studioalbumin avausraitana sekä seitsentuumaisena vinyylisinglenä b-puolenaan kappale "Käy pöytään vaan". Single julkaistiin myös digitaalisena CD-levynä.

"Maitolavan prinsessa" on omaelämäkerrallinen. Anita Hirvonen harjoitteli iskelmälauluja maitolavalla Äänekosken Koivistonkylällä asuessaan. Sanoituksessa on myös toinen aikataso, jossa Hirvonen on edennyt tähdeksi, mutta sisimmässään tuntee edelleen olevansa maitolavojen prinsessa. "Maitolavan prinsessa" sai runsaasti radiosoittoja ja siitä kehkeytyi eräs Hirvosen nimikkokappaleista.

"Käy pöytään vaan" on suomenkielinen versio italialaisen Carlo Donidan kappaleesta "Gli occhi miei" (1968). Siitä on tehty myös toinen suomenkielinen versio: "Siitä vaan" (1970).

## Lähteet

## Aiheesta muualla
*Chordify.net : Anita Hirvonen: Maitolavan prinsessa
Sōyan yleiskehitystoimisto

**Sōyan yleiskehitystoimisto** () on yksi Japanin Hokkaidōn prefektuurin aluehallinnon yksiköistä. Sōyan yleiskehitystoimiston hallinnoima alue sijaitsee Japaninmeren ja Ohotanmeren rannikolla Hokkaidōn pohjoiskärjessä. Sahalinin saaresta sen erottaa La Pérousen salmi eli Sōyansalmi. Alueeseen kuuluvat myös Rebunin ja Rishirin saaret. Alueen pinta-ala on 4&nbsp;626,09 neliökilometriä, ja siellä on 61&nbsp;615 asukasta (vuonna 2021). Alueen pääkaupunki on Wakkanai.

Sōyan yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Sōyan yleiskehitystoimistoa edelsikin Sōyan aliprefektuuri, joka oli perustettu vuonna 1897. Alue on harvaan asuttu ja sen väkiluku on laskussa.

Sōyan yleiskehitystoimisto hallinnoi kymmentä kuntaa, joista yksi on kaupunki, kahdeksan on maaseutukaupunkeja ja kaksi on kyläkuntia. Seuraavassa luettelossa kaupunki on lihavoitu.

*Esashi
*Hamatonbetsu
*Horonobe
*Nakatonbetsu
*Rebun

*Rishiri
*Rishiri-Fuji
*Sarufutsu
*Toyotomi
***[[Wakkanai]]**

## Lähteet

## Aiheesta muualla

* Sōyan yleiskehitystoimiston internetsivut
Sakeus

**Sakeus** on raamatullinen miehen etunimi. Erään tulkinnan mukaan sen hepreankielinen merkitys on ’oikeamielinen’. Se voi toisaalta olla myös muunnelma profeettanimestä *Sakarja*, joka pohjautuu heprean sanaan ’maksaa palkka’. Suomessa nimestä on tunnettu myös muoto **Sakkeus**, jota käytetään uudessa raamatunkäännöksessä.

Digi- ja väestötietoviraston mukaan Suomessa on elokuuhun 2022 mennessä tilastoitu noin 180–190 *Sakeus*-nimistä ja noin 20–30 *Sakkeus*-nimistä miestä.

## Nimipäivä
Sakeuksella on aikoinaan ollut Suomen almanakassa nimipäivä 23.&nbsp;elokuuta. Muoto *Sakeus* esiintyi almanakassa ensimmäisen kerran vuonna 1858, mutta jo sitä ennen kalenterissa oli käytetty nimiasuja *Sacheus*, *Sakäus*, *Zacaeus*, *Zacchäus*, *Zachaeus*, *Zacheus*, *Zachäus*, *Zakeus* ja *Zakäus*. Sakeus-nimi oli viimeisen kerran mukana almanakassa vuonna 1907.

## Tunnettuja Sakeuksia ja Sakkeuksia
* Sakkeus, *Raamatun* henkilö
* Sakeus Iihuhua (n. 1885–1976), namibialainen luterilainen pappi
* Sakeus Juuri-Oja (1890–1926), suomalainen teatterinjohtaja ja näytelmäkirjailija
* Sakeus Koivunen (1883–1918), suomalainen vankileirin vartija

## Lähteet

## Aiheesta muualla
* Etunimien taivutus: Sakeus ja Sakkeus (Kotimaisten kielten keskuksen verkkojulkaisu)
Ohotskin yleiskehitystoimisto

**Ohotskin yleiskehitystoimisto** () on yksi Japanin Hokkaidōn prefektuurin aluehallinnon yksiköistä. Ohotskin yleiskehitystoimiston hallinnoima alue sijaitsee Ohotanmeren rannikolla Hokkaidōn pohjoisosassa. Alueen pinta-ala on 10&nbsp;690,53 neliökilometriä, ja siellä on 273&nbsp;695 asukasta (vuonna 2021). Alueen pääkaupunki on Abashiri, suurin kaupunki kuitenkin Kitami.

Ohotskin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Ohotskin yleiskehitystoimistoa edelsi Abashirin aliprefektuuri, joka oli perustettu vuonna 1897. Alueen väkiluku on laskussa; 1960-luvulla siellä oli vielä yli 400&nbsp;000 asukasta. Ohotanmeren rannikkoseutu tunnetaan kevättalvisin sen edustalle muodostuvasta ajojäästä, joka on kuitenkin ilmaston lämpenemisen myötä vähentynyt.

Ohotskin yleiskehitystoimisto hallinnoi 18 kuntaa, joista 3 on kaupunkeja, 14 on maaseutukaupunkeja ja yksi on kyläkunta. Seuraavassa luettelossa kaupungit on lihavoitu.

***[[Abashiri]]**
*Bihoro
*Engaru
***[[Kitami]]**
*Kiyosato
*Koshimizu

*Kunneppu
***[[Monbetsu]]**
*Nishi-Okoppe
*Oketo
*Okoppe
*Ōmu

*Ōzora
*Saroma
*Shari
*Takinoue
*Tsubetsu
*Yūbetsu

## Lähteet

## Aiheesta muualla

* Ohotskin yleiskehitystoimiston internetsivut
Siikajärvi (täsmennyssivu)

**Siikajärvi** voi tarkoittaa seuraavia:

* Siikajärvi, Espoon kaupunginosa
* Siikajärvi, järvi Espoon, Kirkkonummen ja Vihdin rajalla
* Siikajärvi, järvi Joutsassa ja Toivakassa
* Siikajärvi, järvi Juvalla
* Siikajärvi, järvi Kouvolassa
* Siikajärvi, järvi Laukaassa
* Siikajärvi, järvi Lieksassa
* Siikajärvi, järvi Orivedellä
* Ala-Siikajärvi, järvi Kuopiossa
* Ylä-Siikajärvi, järvi Kuopiossa
* Ala-Siikajärvi, kylä Kuopiossa
* Ylä-Siikajärvi, kylä Kuopiossa
* Iso Siikajärvi, järvi Kangasniemellä
* Pieni Siikajärvi, järvi Kangasniemellä
* Suuri Siikajärvi, järvi Sulkavan ja Savonlinnan rajalla.
Kauppo (nimi)

**Kauppo** on Suomessa käytetty miehen etunimi, jonka alkuperästä ei ole varmaa tietoa. Se saattaa olla itämerensuomalaista perua ja pohjautua vanhoihin *Kau*-alkuisiin nimiin. Toisen teorian mukaan Kauppo olisi syntynyt heprealaislähtöisestä nimestä Jaakob.

Kauppo-etunimi sai julkisuutta *[[Uusi Suometar|Uudessa Suomettaressa]]* vuonna 1879, kun sanomalehti julkaisi kansatieteilijä H. A. Reinholmin laatiman ”Kandidati-listan tulewain wuotten kalenteriin”. Kauppo mainittiin sen jälkeen A. A. Granfeltin ja Kustavi Grotenfeltin uudistamassa Kansanvalistusseuran kalenterissa (1882–1883), joka oli kalenterin lisäksi eräänlainen tietokirja ja etunimiopas. Vasta vuosikymmeniä myöhemmin Kauppo pääsi mukaan Suomen almanakkaan. Kaupolla oli almanakassa nimipäivä 19.&nbsp;helmikuuta vuosina 1908–1949.

Kauppo on jäänyt etunimenä vähälle käytölle. Digi- ja väestötietoviraston etunimitilastoon on vuoteen 2026 mennessä kirjattu noin 20–30 tämännimistä miestä. Heistä suurin osa on syntynyt aikavälillä 1920–1940. Vuoden 1990 jälkeen nimeä ei ole annettu kenellekään.

## Tunnettuja Kauppoja
* Kauppo (k. 1217), liiviläisten muinainen johtaja

## Lähteet
Affiniteettikromatografia

**Affiniteettikromatografia** on kemian ja biokemian menetelmä esimerkiksi molekyylien jaotteluun ja entsyymien puhdistamiseen. Se on myös yksi monista kromatografisista menetelmistä.***' 

Affiniteettikromatografia perustuu siihen, että molekyyleissä on tiettyjä kohtia, joihin tietyt muut molekyylit eli [[Ligandi (biokemia)|ligandi]]<nowiki/>t voivat kiinnittyä. Molekyyliä, johon ligandi kiinnittyy, kutsutaan kantajaksi. Joko ligandi tai kantaja kytketään [[Kovalenttinen sidos|kovalenttisesti]] kiinteään [[faasi]]<nowiki/>in. Jäljelle jäänyt osapuoli liuotetaan nestemäiseen faasiin, ja liuos ajetaan kiinteän faasin läpi. Ligandit kiinnittyvät ajon aikana molekyyleihin, ja sitoutuneet molekyylit jäävät kiinni pylvääseen, josta ne voidaan ajon lopuksi irrottaa. Irrottaminen saattaa onnistua esimerkiksi liuoksen[[Happamuus|happamuustaso]]<nowiki/>n muutoksella.***' Ligandeja voidaan kytkeä kantajaan useilla kemiallisilla reaktioilla, ja affiniteettikromatografiasta onkin olemassa monenlaisia sovelluksia.

## Lähteet
Cerium(IV)sulfaatti

**Cerium(IV)sulfaatti** (Ce(SO4)2) on cerium- ja sulfaatti-ionien muodostama epäorgaaninen ioniyhdiste. Yhdistettä käytetään reagenssina analyyttisessä kemiassa ja orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa cerium(IV)sulfaatti on keltaista kiteistä ainetta. Kidevedettömän yhdisteen lisäksi tunnetaan kidevedellinen tetrahydraatti (Ce(SO4)2 · 4H2O). Kidevesi poistuu rakenteesta kuumennettaessa. Cerium(IV)sulfaatti liukenee veteen, mutta myös hydrolysoituu. Aine on vahva hapetin.

Cerium(IV)sulfaattia valmistetaan cerium(IV)oksidin ja väkevän rikkihapon välisellä reaktiolla.
:CeO2 + 2 H2SO4 → Ce(SO4)2 + 2 H2O

Cerium(IV)sulfaattia käytetään titrausliuoksena hapetus-pelkistystitrauksiin kuuluvassa cerimetrisessä titrauksessa. Sitä voidaan käyttää myös hapettimena ja katalyyttinä orgaanisen kemian synteeseissä.

## Lähteet
Banana (elektroniikkapeli)

**Banana** on hongkongilaisen Vtechin Time & Fun-sarjaan vuonna 1981 julkaisema käsikonsolipeli. Pelin tavoitteena on estää näytöllä kulkevia poikia liukastumasta neljässä eri suunnassa oleviin banaaninkuoriin liikuttamalla talikolla varustautunutta miestä neljällä hallintanapilla. Peli päättyy viiden virheen jälkeen. Italialainen lelufirma Polistil valmisti peliä myös lisenssillä nimellä **Banana Sbang**.

Konsolin sarjanumero on 80-0173 ja siinä on myös herätyskello ja sekuntikello. Kuoren väri on ruskea.

Samankaltaisia pelejä ovat Vtechin Sleep Walker, jossa pelaaja estää unissakävelijää kompastumasta lattialla lojuvaan kamaan sekä Nintendon Game & Watch-sarjan Manhole, jossa pelaajan on estettävä miestä putoamasta viemäriin.

## Lähteet

## Aiheesta muualla
* Tietokonesimulaatio pelistä osoitteessa http://www.madrigaldesign.it.
* [VTECH](https://vtech.fandom.com/wiki/Banana_(Time_%26_Fun)) Fandom wiki
Morane-Saulnier MS.760 Paris

**Morane-Saulnier MS.760 Paris** on ranskalaisen Morane-Saulnierin suunnittelema ja valmistama suihkumoottorein varustettu rinnakkain istuttava koulutuslentokone, jota käytettiin myös yhteistoimintakoneena eli kevyihin kuljetuksiin sekä henkilökuljetuksiin. 

Ranskan ilmavoimat lopetti 1997 konetyypin käytön ja Argentiina vuonna 2007, Brasilia jo vuonna 1974. Koneita valmistettiin 219 kappaletta. Argentiinalainen FMA oli tehnyt lisenssisopimuksen.

## Tausta
Tammikuussa 1953 Morane-Saulnierin valmistama prototyyppi kaksipaikkaisesta suihkumoottorein varustetusta koulukoneesta MS.755 Fleuret lensi ensilentonsa. Suunniteltu kone kilpaili Fouga CM.170 Magisteria vastaan Ranskan ilmavoimien tilauksesta, mutta hävisi lopulta kilvan.

## Valmistus

Fleuretin pohjalta suunniteltiin uusi malli MS.760, joka oli ensisijaisesti nopeaksi yhteyskoneeksi. Prototyypillä tehtiin ensilento 29. heinäkuuta 1954, minkä jälkeen Ranskan ilmavoimat ja laivasto kiinnostuivat konemallista tilaten konetta. Ensimmäinen tuotantoversio sai nimen  MS.760A Paris, jolla tehtiin ensilento 27. helmikuuta 1958. Tehdas vastaanotti 109 tilausta sekä siviili- että sotilaskäyttöön, minkä lisäksi toimitettiin komponentit 36 koneen valmistamiseksi Argentiinan FMA:lle Cordobaan. Muun muassa Brasilia tilasi 30 konetta yhteyslentoihin, ilmakuvaukseen ja koulukoneiksi.

Koneesta valmistui 1961 paranneltu versio MS.760B Paris II, jonka voimanlähteenä oli tehokkaammat Turboméca Marboré IV -moottorit. Vuonna 1964 tuotannon päättyessä oli valmistunut kaikkiaan 164 lentokonetta kahtena eränä. Luvussa on mukana Argentiinassa valmistetut lentokoneet.

Viimeisenä versiona oli 1963 valmistettu Marboré IV -moottoreilla varustettu, mutta suuremmilla siivillä ja uudelle rungolla varustettu, MS.760C Paris III. Koneeseen mahtui istumapaikoille 5-6 matkustajaa. Ainoalla valmistuneella prototyypillä (F-WLKL) tehtiin ensilento 28. helmikuuta 1964, mutta yhtään tilausta ei tehty.
 
## Tekniset tiedot

MS.760 oli mahdollista aseistaa kevyin konekiväärein (2x á 7,5 mm: tyyppiä MAC 39) sekä pommein (2x á 50 kg) taikka raketein (4x á 90 mm).Konekiväärit sijaitsivat koneen keulassa, ja pudotettava aseistus koneen siipien alla.

## Lähteet
* 
*Sharpe, Michael: *Attack and interceptor jets - 300 of the world's greatest aircraft*. Friedman/Fairfax: Amber Books Ltd., 1999 (alkuteos). . 

### Viitteet
Louna

**Louna** on suomenkielinen naisen etunimi. Se pohjautuu ilmansuunnan nimeen *lounas* ja sen lyhyempään muotoon *louna*, joka esiintyy muun muassa yhdyssanassa *lounatuuli*.

Sanalla *louna* on suomen murteissa useita merkityksiä: se voi tarkoittaa lounaan lisäksi etelää tai kaakkoa, ja sillä voidaan viitata myös keskipäivän ateriaan. Suomen vanhassa kirjakielessä *louna*-sanan merkityksiä ovat olleet ’etelä’ ja ’keskipäivä; keskipäivän lepohetki’.

Digi- ja väestötietoviraston mukaan Suomessa on tammikuuhun 2024 mennessä tilastoitu noin 580–600 Louna-nimistä naista tai tyttöä. Heistä suurin osa on syntynyt 2010-luvulla.

Lounalla ei ole nimipäivää almanakassa.

## Tunnettuja Lounia
* Louna Kasvio (s. 2006), kilpauimari
* Louna Widenius (1982–2014), *Louna*, laulaja-lauluntekijä

## Lähteet

## Aiheesta muualla
* Etunimien taivutus: Louna (Kotimaisten kielten keskuksen verkkojulkaisu)
Ruskosulkahautoja

**Ruskosulkahautoja** (*Ophthalmotilapia boops*) on kirjoahventen heimoon ja sulkahautojien sukuun kuuluva kalalaji. Sitä pidetään akvaariokalana.

## Koko ja ulkonäkö
Ruskosulkahautoja voi kasvaa enintään 15 senttimetrin mittaiseksi. Koiraat ovat naaraita kookkaampia ja värikkäämpiä. Evät, erityisesti vatsaevä, ovat myös koirailla pidempiä kuin naarailla.

## Levinneisyys ja elinympäristö
Ruskosulkahautoja elää kotoperäisenä Tanganjikajärvessä, missä sitä tavataan etelärannikoilla. Laji on pohjakala ja elää noin 22–26 asteen lämpöisessä vedessä. Ravinnokseen se käyttää planktonia. Kansainvälinen luonnonsuojeluliitto IUCN luokittelee ruskosulkahautojan elinvoimaiseksi lajiksi.

## Lähteet
The Chromatica Ball

**The Chromatica Ball** oli Lady Gagan kuudes konserttikiertue. Konsertteja järjestettiin yhteensä 20, joista kaksi Aasiassa, 12 Pohjois-Amerikassa ja kuusi Euroopassa. Kiertueella kuultiin *[[Chromatica]]n* kappaleita, sekä Gagan hittejä edellisiltä levyiltä.

## Kappalelista

Esitetyt kappaleet Tukholman konsertissa:

# "Bad Romance"
# "Just Dance"
# "Poker Face"
# "Alice"
# "Replay"
# "Monster"
# "911"
# "Sour Candy"
# "Telephone"
# "LoveGame"
# ”Babylon”
# "Free Woman"
# "Born This Way"
# "Shallow"
# "Always Remember Us This Way"
# "The Edge of Glory"
# "1000 Doves"
# "Fun Tonight"
# "Enigma"
# "Stupid Love"
# "Rain on Me"
;Encore
# "Hold My Hand"

## Esitykset

## Lähteet

## Aiheesta muualla
Gulraiz Akhtar

**Gulraiz Akhtar** (2. helmikuuta 1943 Rawalpindi, Brittiläinen Intia – 31. lokakuuta 2021 Lahore) oli pakistanilainen maahockeypelaaja ja olympiavoittaja.

Akhtar voitti Pakistanin miesten maajoukkueessa olympiakultaa Méxicossa 1968 ja Aasian kisojen kultaa Bangkokissa vuonna 1970. Hän pelasi myös vuoden 1973 MM-kilpailuissa Pakistanin neljänneksi sijoittuneessa joukkueessa. Seurajoukkueessaan hän voitti kolme Pakistanin mestaruutta. Akhtar kuoli Lahoressa 78-vuotiaana 31. lokakuuta 2021.

## Lähteet
* 

### Viitteet
Pieusse

**Pieusse** (oksitaaniksi: *Piussa*) on kunta Ranskan eteläosassa Auden departementissa Oksitanian alueella. Se sijaitsee Audejoen varrella, noin 4 kilometriä Limoux’n kaupungista pohjoiseen.

Kunnan linna *Château de Pieusse* on mainittu ensimmäisen kerran kirjallisesti vuonna 1119. Vuonna 1229 linna määrättiin Narbonnen arkkipiispoille, joiden hallinnassa se oli aina 1700-luvun lopun Ranskan suureen vallankumoukseen saakka. Nykyään linna on yksityisomistuksessa. 

## Lähteet

## Aiheesta muualla
Claude Rouer

**Claude Paul Lucien Rouer** (25. lokakuuta 1929 Pariisi – 23. heinäkuuta 2021 Villeneuve-Saint-Georges) oli ranskalainen maantiepyöräilijä ja olympiamitalisti.

Rouer voitti maantienajon joukkuekilpailussa olympiapronssia Helsingissä 1952. Yksilökilpailussa hän sijoittui 23:nneksi. Rouer kilpaili ammattilaisena vuosina 1953–1954. Hän kuoli 91-vuotiaana 23. heinäkuuta 2021.

## Lähteet
* 
* Profiili cyclingarchives.com 

### Viitteet
The Flame in the Flood

**The Flame in the Flood** on The Molasses Floodin kehittämä selviytymispeli, joka julkaistiin vuonna 2016. Peli julkaistiin 17. tammikuuta 2017 PlayStation 4:lle. 

Peli sijoittuu Pohjois-Amerikkaan ilmastokatastrofin jälkeiseen aikaan, jolloin yhteiskunta on romahtanut ja pelihahmoa ympäröivä maailma tulvii. Sen päähenkilöinä ovat tyttö nimeltä Scout ja hänen koiransa. 

Pelin grafiikat ovat yksinkertaistetut ja piirrostyyliset.
Pelin ääniraidan on tehnyt Chuck Ragan, ja siinä esiintyvät myös Camaraderie ja The Fearless Kin. Taustamusiikki on akustista kitaramusiikkia.

## Pelaaminen
Pelin alussa pelaaja lähtee liikkeelle entiseltä kesäleiriltä. Pelihahmo tapaa koiran ja luurangon, jolle kuuluneen repun hän ottaa itselleen. Pelaajan tehtävä on kulkea satunnaisesti generoidun joen vartta. Pelimaailma hyödyntää proseduaalista generointia. Hänen tulee löytää tarvikkeita, koota työkaluja, vältellä villipetoja ja pitää pelihahmo erossa vaaroista. Pelaajan on tärkeää pitää pelihahmo liikkeessä jatkuvasti, sillä pelaajan ei ole mahdollista kerätä suuria määriä resursseja tai rakentaa hahmolle asumusta. Lisäksi pelin ympäristössä on ravintoa saatavilla vain vähän. Pelaaja ei voi palata pelissä taaksepäin. Jos pelihahmo kuolee, pelaaja palaa asetuksista riippuen joko takaisin pelin alkupisteeseen tai sattumanvaraiseen tallennuspisteeseen.

## Juoni

Pelaajan on mahdollista saavuttaa lopullinen päämäärä, joka on Kingdomiksi kutsutun alueen löytäminen. Alueella saattaa olla eloonjääneiden ihmisten yhteisö. On kuitenkin epäselvää, ovatko ihmiset yhä elossa. Pelin päättyessä tarinan loppuratkaisu on pelaajalle arvoitus.

## Lähteet
Nokia 8210 4G

**Nokia 8210 4G** on HMD Globalin 12. heinäkuuta 2022 julkistama matkapuhelin. Se tuli Suomessa myyntiin 89 euron suositushintaan.

Puhelimessa on 2,8 tuuman näyttö. Tallennustilaa on 128 megatavua ja keskusmuistia 48 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin kamera, ja akun kapasiteetti on 1&nbsp;450 milliampeerituntia. Käyttöjärjestelmänä on Nokia Series 30+.

## Lähteet

## Aiheesta muualla
*Nokia 8210 4G Nokian sivuilla
Chamatkar

**Chamatkar** (suom. ”Ihme”) on vuonna 1992 ensi-iltansa saanut intialainen hindinkielinen fantasiaelokuva, jonka on ohjannut Rajiv Mehra. Pääosia näyttelevät Shah Rukh Khan, Naseeruddin Shah ja Urmila Matondkar. Khanin elokuvayhtiö Red Chillies Entertainment on ostanut elokuvan oikeudet.

## Juoni
Kun Sunder menettää kaiken, hän etsii turvaa hautausmaalta, jossa hän ystävystyy aaveen kanssa.

## Näyttelijät

## Soundtrack

## Lähteet

## Aiheesta muualla
* 
*
Juho Heikki Seppälä

**Juho Heikki Seppälä** (28. helmikuuta 1889 Asikkala – 27. huhtikuuta 1950 Helsinki) oli suomalainen lihakauppa-alan kehittäjä, kauppias, yrittäjä ja yritysjohtaja, joka sai kauppaneuvoksen arvonimen.

Seppälän vanhemmat olivat maanviljelijä Kalle Henrik Seppälä ja Saara Maria Eskola ja puolisot 1912–1918 Fanny Edit Manninen ja vuodesta 1930 Saara Vappu Viitanen. Seppälä suoritti ylemmän kansakoulukurssin Asikkalassa ja liikeapulaiskoulun iltakurssit sekä harjoitti kirjanpidon, ruotsin ja venäjän opintoja. Opintomatkoja hän teki useisiin eri maihin. Seppälä oli asiapoika ja myyjä A. Virtasen lihakaupassa Helsingissä 1907–1908, myyjä lihakauppias Jaakko Kainulaisen liikkeessä 1908, myyjä Kaarlo E. Nurmisen liikkeessä 1909 sekä sivuliikkeen ja liikkeen hoitaja, oman liha-alan tukku- ja vähittäisliikkeen pitäjä vuodesta 1911, liha-, karja- ja maataloustuotealan viejä ja tuoja 1920-luvulla Suomen, Ruotsin, Viron ja useiden muiden Euroopan maiden välillä, vuodesta 1930 A. Lönnbergin Makkaratehtaan omistaja ja johtaja sekä J. H. Seppälä Oy:n toimitusjohtaja 1944–1946 ja hallituksen puheenjohtaja vuodesta 1944. Hän omisti Stenbackan kartanon Tuusulassa ja oli *Lihakauppias*-lehden perustajia ja lehden päätoimittaja. Seppälällä oli myös useita oman alansa ja muita luottamustehtäviä. Seppälästä tuli 1945 Suomen ensimmäinen kauppaneuvos yksityisestä liha-alan yrityksestä sekä menestyksekkään yritystoimintansa ansiosta että aktiivisesta ja uraauurtavasta toiminnansa Helsingin Lihakauppiasyhdistyksessä. Seppälää voi pitää Suomen 1900-luvun liha-alan yhtenä merkittävimmistä henkilöistä.

## Lähteet
Veikko Nylund

**Väinö Veikko Nylund** (20. lokakuuta 1895 Kuopio – 2. helmikuuta 1982 Kuopio) oli suomalainen kauppias ja yritysjohtaja, joka sai kauppaneuvoksen arvonimen.

Nylundin vanhemmat olivat ratamestari Jakob Nylund ja Wilhelmiina Kolkkinen ja puoliso vuodesta 1918 Siiri Biese. Nylund tuli ylioppilaaksi Kuopion lyseosta 1917, kävi Helsingin kauppakorkeakoulua 1917–1918, suoritti aktiiviupseerin tutkinnon 1920 ja teki opintomatkoja lukuisiin eri maihin. Hän oli asevarikon vt. kansliapäällikkö Helsingissä 1918–1920, vänrikki 1920, Oy J. E. Cornvallin edustaja 1920–1922, Suomen Valtamerentakainen Kauppa -yhtiön teknillisen osaston hoitaja 1922–1923, Gustaf Raninin perustaman Oy Gust. Ranin -yhtiön johtokunnan puheenjohtaja 1923–1977, toimitusjohtaja 1934–1964 ja alkoholitehtaan johtaja 1964–1976. Kuopion kaupunginvaltuuston jäsen Nylund oli  1930–1933, minkä lisäksi hänellä oli useita muita luottamustehtäviä. Nylund tunnettiin myös urheilujohtajana, hän oli  Puijon Hiihtäjien puheenjohtaja ja Suomen Hiihtoliiton johtokunnan jäsen. Kauppaneuvoksen arvonimen 1945 saanut Nylund oli sotilasarvoltaan reservin majuri (1942).

## Lähteet
Cléry-le-Petit

**Cléry-le-Petit** on kunta Koillis-Ranskassa Meusen departementissa Grand Estin alueella. Kunnassa asui 190 asukasta vuonna 2019 ja sen pinta-ala on 4,58 neliökilometriä.

Cléry-le-Petit’n naapurikunnat ovat Doulcon, Dun-sur-Meuse, Brieulles-sur-Meuse, Cléry-le-Grand ja Liny-devant-Dun. Kunnan korkeus merenpinnasta on 172–273 metriä.

Cléry-le-Petit’n väkiluku on pienentynyt 23 asukkaalla vuodesta 1968, jolloin kunnassa asui 213 asukasta. Vuonna 2007 kunnan asukkaista 53 prosenttia oli miehiä ja 47 prosenttia naisia. Suurimmat ikäryhmät olivat 45–59-vuotiaat ja 60–74-vuotiaat.

## Lähteet

## Aiheesta muualla
Helmer Husa

**Iisakki Helmer Husa** (28. tammikuuta 1894 Karunki – 27. elokuuta 1955 Tornio) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Husan vanhemmat olivat kauppias, maanviljelijä Iisakki Vilhelm Husa ja Maria Johanna Risto ja puoliso vuodesta 1919 Tyyne Hilja Ohenoja. Husa kävi Helsingin Kauppiaitten Kauppakoulun 1915 ja oli isänsä omistaman liikkeen hoitaja Karungissa 1915–1919. Hän perusti vienti- ja tukkuliikkeen T:mi Helmer Husa Tornioon 1919 ja oli Helmer Husa Oy:n perustajaosakas, toimitusjohtaja ja hallituksen puheenjohtaja vuodesta 1938. Yhtiö oli merkittävä läntisen rajakaupan harjoittaja tukkuliikkeiden piirissä Suomessa. Tornion kaupunginvaltuuston jäsen Husa oli 1928–1945 ja vuodesta 1948 sekä kaupunginhallituksen jäsen 1929–1947. Hänellä oli myös useita kaupan alan ja muita luottamustehtäviä. Kauppaneuvoksen arvonimen Husa sai 1945, ensimmäisenä torniolaisena henkilönä. Lahjoituksillaan Husa tuki monien yleishyödyllisten yhdistysten ja järjestöjen toimintaa ja vaikutti osaltaan merkittävästi muun muassa Tornion kauppakoulun perustamiseen.

## Lähteet
Moskovan ammattiliittojen talo

**Ammattiliittojen talo** () on historiallinen rakennus Moskovassa.

Talo rakennettiin 1700-luvulla ja se oli aluksi Moskovan kenraalikuvernöörin hallussa, mutta myöhemmin siitä tuli Venäjän aateliston juhlapaikka. Lokakuun vallankumouksen jälkeen rakennus annettiin Moskovan ammattiliittojen neuvostolle, josta sen nykyinen nimi johtuu. Neuvostoaikana se toimi enimmäkseen paikkana tärkeille valtion tapahtumille, kuten kommunistisen puolueen kongresseille ja konferensseille sekä valtion palkintojenjakotilaisuuksille, sekä konserttitalona klassisen ja populaarimusiikin esityksille. 

Sillä oli myös rooli kommunistisen puolueen korkeiden virkamiesten ja johtajien valtiollisissa hautajaisissa. Vladimir Lenin, Josif Stalin, Leonid Brežnev, Konstantin Tšernenko, Juri Andropov ja Mihail Suslov olivat kaikki makaamassa pilarisalissa ennen hautaamista Kremlin muurin hautausmaalle Punaiselle torille. Myös Neuvostoliiton viimeinen johtaja Mihail Gorbatšov makasi salissa hänen kuolemansa jälkeen vuonna 2022; hänet haudattiin Moskovan Novodevitšin hautausmaalle vaimonsa Raisan viereen.

## Lähteet
Simeon Bekbulatovitš

**Simeon Bekbulatovitš** tai **Sain-Bulat han** ( / ساین بولاط; kuollut 5. tammikuuta 1616) oli tataaritaustainen venäläinen valtiomies, Tšingis-kaanin jälkeläinen, joka toimi hetkellisesti Venäjän hallitsijana.

## Lähteet
Never Alone (videopeli)

**Never Alone** eli **Kisima Inŋitchuŋa** on Upper One Gamesin ja E-Line Median yhteistyössä kehittämä ja julkaisema sivulta kuvattu tasohyppelypeli, joka julkaistiin vuonna 2014. Peli on yksi ensimmäisiä iñupiatien kanssa yhteistyössä tehdyistä videopeleistä. Pelin kehitettiin yhteistyössä Alaskan Cook Inletin alueen alkuperäisasukkaiden heimoneuvoston kanssa, ja kehittäjän mukaan työhön osallistui yli 40 alkuperäisasukasta.

Never Alone seuraa iñuapit-pikkutytön Nunan ja hänelle seuraa pitävän napaketun tarinaa. Pelin aikana Nuna selvittää hänen kylänsä tuhonneen myrskyn lähdettä. Matkan aikana häntä auttavat henkiolennot, joihin napaketulla on yhteys. Nunalla ja napaketulla on pelissä eri vahvuudet, ja pelaaja pelaa pelin aikana molempien hahmojen roolissa. Pelaaja kerää pisteiden sijaan lyhyitä dokumenttivideoita, joilla iñupiatit kertovat kulttuuristaan, historiastaan ja elämäntavastaan. Peli pyrkii viestimään myös ilmastonmuutoksesta ja ympäristönsuojelusta.

## Palkinnot
Peli voitti vuoden 2015 BAFTA Games Awardin parhaan debyyttipelin palkinnon. Lisäksi vuonna 2015 Games for Change Awardsin palkitsi pelin vuoden parhaana pelinä ja vuoden vaikutuksellisimpana pelinä.

## Lähteet
Line & Willy

**Line & Willy** oli ranskalainen varieteeduo 1960- ja 1970-luvuilla. Duon muodostivat **Line Van Menen** ja **Claude Boillod**. Duo nousi tunnettavuuteen vuonna 1966 voitettuaan Guy Luxin palkinnon kappaleella *Le Vent* ja sijoituttuaan toiseksi Rose d'or d'Antibes -palkinnoissa kappaleella *Pourquoi pas nous?*.

Duo levytti kappaleet *Près de la Fontaine* (1966), *Nous on s'aime et On se ressemble* (1967), *La vie à deux* (1968), *Rien n'empêche la terre de tourner* (1968), *Le marchand d'arc-en-ciel* (1968), *Les jardins italiens* (1970) sekä *Si un jour tu t'en vas* (1972) ja julkaisi albumin vuonna 1967.

Duo edusti Monacoa Eurovision laulukilpailussa 1968 kappaleella *À chacun sa chanson* ja sijoittui jaetulle seitsemännelle sijalle 17 kilpailijan joukosta.

Vuosina 1974-1976 duo levytti kolme lastenmusiikkialbumia. Duon hajoamisen jälkeen Line Van Menen teki soolouraa.

Claude Boillod kuoli 84-vuotiaana 20. joulukuuta 2018. Line Van Menen kuoli 85-vuotiaana 30. huhtikuuta 2023.

## Lähteet
Tiina Lindgren (uimari)

**Tiina Lindgren** (s. 1990) on suomalainen uimari. Hän edusti kilpaurallaan Helsingfors Simsällskapia. Hän menestyi ratauinnissa parhaiten pidemmillä vapaauintimatkoilla.

Lindgren kilpaili Helsingissä käydyissä lyhyen radan EM-kilpailuissa 2006. Hän sijoittui 800 metrin vapaauinnin alkuerissä 19:nneksi ajalla 9.06,47 ja 400 metrin vapaauinnin alkuerissä 26:nneksi ajalla 4.26,31.

Lindgren voitti pitkän radan Suomen-mestaruuden 800 metrin vapaauinnissa 2007 ja 1&nbsp;500 metrin vapaauinnissa 2007–2008 sekä lyhyen radan Suomen-mestaruuden 1&nbsp;500 metrin vapaauinnissa 2006–2007 ja 4&nbsp;×&nbsp;200&nbsp;metrin vapaauintiviestissä 2013. Hän saavutti henkilökohtaisilla vapaauintimatkoilla SM-kilpailuissa myös useita hopea- ja pronssimitaleja.

## Parhaat tulokset

## Lähteet
Pavel Sivakov

**Pavel Aleksejevitš Sivakov** (; s. 11. heinäkuuta 1997 San Donà di Piave, Veneto, Italia) on venäläis-ranskalainen maantiekilpapyöräilijä. Hänen edusti Team Sky / Ineos Grenadiers -tallia vuosina 2018–2023 ja UAE Team Emiratesisa vuodesta 2024 lähten. Maaliskuussa 2022 Sivakov vaihtoi edustusmaansa Venäjästä Ranskaksi reaktiona Venäjän hyökkäyssotaan Ukrainassa. Sivakov on syntynyt Italiassa ja kasvanut Ranskassa. Sivakovin vanhemmat ovat venäläiset kilpapyöräilijät Aleksei Sivakov ja Aleksandra Koljaseva.

Sivakov on menestynyt usean päivän etappikilpailuissa. Vuonna 2019 hän voitti kokonaiskilpailun Puolan ympäriajossa sekä Tour of the Alps -kilpailussa. Vuonna 2022 hän voitti kokonaiskilpailun Espanjassa ajettavassa Vuelta a Burgos -kilpailussa. Hän voitti Vuelta a Andalucian 2025. Yksipäiväisistä kilpailuista hän voitti Giro della Toscanan 2023. Hän on sijoittunut World Tour -sarjan yksipäiväisissä kilpailuissa toiseksi Cadel Evans Great Ocean Road Racessa 2020, Clásica de San Sebastiánissa 2022, Grand Prix Cycliste de Montréalissa 2023 ja Grand Prix Cycliste de Québecissa 2025. MM-kilpailuissa hän on saavuttanut sekaviestissä MM-hopeaa vuonna 2025.

Suurista ympäriajoista hän on osallistunut Espanjan ympäriajoon vuosina 2018, 2021, 2022 ja 2024, Italian ympäriajoon vuosina 2019, 2021, 2022 ja 2023 sekä Ranskan ympäriajoon vuosina 2020, 2024 ja 2025. Näistä hänen paras sijoituksensa oli kokonaiskilpailun 9. sija Italian ympäriajossa 2019 ja Espanjan ympäriajossa 2024. 

## Lähteet
Vuelta a Burgos

**Vuelta a Burgos** eli **Burgosin ympäriajo** on Burgosissa, Espanjassa vuosittain järjestettävä maantiepyöräilyn etappikilpailu. Kilpailu järjestettiin ensimmäisen kerran vuonna 1946, mutta siitä tuli vakituinen kilpailu vasta 1981. Kilpailu kuuluu UCI ProTouriin.

## Voittajat

## Lähteet
Markku Tuppurainen

**Markku "Kure" Tuppurainen** (s. 1957) on suomalainen helluntailainen pastori ja seurakunnanjohtaja. Tuppurainen on toiminut vuodesta 2015 Seinäjoen helluntaiseurakunnan johtavana pastorina. Tuppurainen on toiminut *[[Astu tarinaan]]* -keskusteluohjelman juontajana sekä ''Kakola''-televisiosarjan mentorina.

Tuppurainen tuli uskoon Sukevan vankilassa vuonna 1982. Hän oli kolme vuotta uskossa vankilassa. Hänen vapauduttuaan Iisalmen helluntaiseurakunta kutsui hänet Timoteus-oppilaaksi. Vuosina 1984–1986 hän toimi Iisalmen helluntaiseurakunnan nuorisopastorina. Tämän jälkeen hän on toiminut pastorina Kuopion helluntaiseurakunnassa sekä Helsingin Lähetysseurakunnassa.

Tuppurainen toimi vuosina 2005–2012 Seinäjoen kaupunginvaltuutettuna keskustan edustajana. Anssi Tiittanen on kirjoittanut Tuppuraisesta vuonna 2004 kirjan *Kure – yksinäinen susi* ja Heimo Enbuska vuonna 2011 kirjan *Kure*.

## Kirjallisuus
* 
* 

## Lähteet
Sanitarium (videopeli)

**Sanitarium** on DreamForge Intertainmentin kehittämä seikkailupeli, joka on julkaistu vuonna  Windowsille.

Peli on julkaistu vuonna 2021 Androidille.

## Tarina
Peli on psykologista kauhua, jossa päähenkilö kärsii muistimenetyksestä ja herää synkästä tornista pää siteisiin sidottuna.

## Pelaaminen
Pelissä on tyypillisiä kauhun ja tieteisfiktion elementtejä ja peli on jaettu kahdeksaan kappaleeseen, joissa on oma nimensä. Jokaisessa kappaleessa on myös tavoite, jonka saavuttamisen jälkeen peli siirtyy seuraavaan kappaleeseen ja kaikki pelaajan keräämät esineet jäävät jälkeen. Kappaleesta riippumatta peli on tyypillinen seikkailupeli, jossa on pulmien ratkomista. Pelissä on lisäksi kaksi lyhyttä toimintakohtausta.

Peli on julkaistu kolmella CD-ROMilla ja siinä on FMV-välikohtauksia.

## Lähteet

## Aiheesta muualla
* 
* Adventuregamers.com-sivustolla
Prey (vuoden 2022 elokuva)

**Prey** on vuonna 2022 ensi-iltansa saanut yhdysvaltalainen scifi-toimintaelokuva, jonka on ohjannut Dan Trachtenberg. Se on ''Predator''-elokuvasarjan viides sovitus sekä esiosa sarjan neljälle aiemmalle elokuvalle. Pääosia esittävät Amber Midthunder, Dakota Beavers, Michelle Thrush, Stormee Kipp, Julian Black Antelope ja Dane DiLiegro.

Elokuva sijoittuu 1700-luvulle ja sen keskiössä on Comanche-soturi Naru, joka taistelee mystistä, huipputeknisen arsenaalin omaavaa avaruusolentoa vastaan.

*Prey* sai maailmanensi-iltansa San Diegon Comic-Conissa 21. heinäkuuta 2022. Se julkaistiin maailmanlaajuisesti Hulu- ja Disney+-palveluissa 5. elokuuta 2022. Elokuva sai positiivisen vastaanoton kriitikoilta, jotka kehuivat eritysesti toimintakohtauksia, Midthunderin roolisuoritusta, visuaalisia tehosteita, kuvausta sekä sitä, miten Comancheja kuvataan. Monet kriitikoista ovat jopa mieltäneet *Preyn* olevan sarjan paras *Predator* -elokuva sitten vuonna 1987 ilmestyneen ensimmäisen elokuvan.

## Näyttelijät

## Lähteet

## Aiheesta muualla
* Virallinen sivusto 
*
Nokia 2660 Flip

**Nokia 2660 Flip** on HMD Globalin 12. heinäkuuta 2022 julkistama matkapuhelin. Se tuli Suomessa myyntiin 99 euron suositushintaan.

Puhelimessa on 2,8 tuuman näyttö. Tallennustilaa on 128 megatavua ja keskusmuistia 48 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin kamera, ja akun kapasiteetti on 1&nbsp;450 milliampeerituntia. Käyttöjärjestelmänä on Nokia Series 30+.

## Lähteet

## Aiheesta muualla
*Nokia 2660 Flip Nokian sivuilla
Elinviljely

**Elinviljely** tarkoittaa elinten, niiden osien tai kudosten kasvatusta elatusliuoksessa elimistön ulkopuolella niin, että kudosten erilaistumisaste ja toiminta säilyvät. Elinviljelyssä viljelmän olosuhteet ovat tarkasti säädeltyjä. 

Jo vuonna 1897 onnistuttiin pitämään kilpirauhanen, munasarja, maksa ja munuainen lähes kolme päivää toimintakuntoisina pienten plasmahyytymien päällä.

Soluista on mahdollista muodostaa erilaistuneita elimiä tai niiden osia kolmiulotteisten elinten mallien avulla. Solut asettuvat erilaistuneen elimen viljelyyn kehitettyyn kolmiuloiseen malliin, ja kasvutekijöitä käyttäen kasvavat mallin mukaiseksi. Myös kirurgiassa hyödynnetään elinviljelyä. Elinviljelyä voidaan hyödyntää myös kantasolututkimuksessa.

## Lähteet
Sergio Endrigo

**Sergio Endrigo** (15. kesäkuuta 1933, Pola, Italian kuningaskunta – 7. syyskuuta 2005, Rooma, Italia) oli italialainen laulaja-lauluntekijä. Endrigo voitti San Remon musiikkifestivaalit 1968 kappaleella *Canzone per te*. Samana vuonna Endrigo edusti Italiaa Eurovision laulukilpailussa kappaleella *Marianne* ja sijoittui kilpailussa kymmenenneksi 17 kilpailijan joukosta.

## Diskografia
### Albumit
*1962 – *Sergio Endrigo*
*1963 – *Endrigo*
*1966 – *Endrigo*
*1968 – *Endrigo*
*1969 – *La vita, amico, è l'arte dell'incontro*
*1969 – *I più grandi successi di Sergio Endrigo*
*1969 – *Sergio Endrigo*
*1971 – *Nuove canzoni d'amore*
*1972 – *Diez Canciones De Amor*
*1972 – *L'Arca*
*1974 – *La voce dell'uomo*
*1974 – *Ci vuole un fiore*
*1975 – *Endrigo dieci anni dopo*
*1976 – *Canzoni venete*
*1976 – *Alle origini della mafia*
*1977 – *Elisa*
*1977 – *Sarebbe bello...*
*1978 – *Donna mal d'Africa*
*1979 – *Exclusivamente Brasil*
*1980 – *A Arte de Sergio Endrigo*
*1980 – *En Castellano*
*1981 – *...e noi amiamoci*
*1982 – *Mari del sud*
*1982 – *Se necessita una flor*
*1986 – *E allora balliamo*
*1988 – *Il giardino di Giovanni*
*1993 – *Qualcosa di meglio*
*1996 – *Il meglio*
*2003 – *Altre emozioni*
*2004 – *Cjantant Endrigo dut par furlan/Cantando Endrigo in lingua friulana*
*2010 – *Si comincia a cantare*

## Lähteet
Jude Arthur

**Jude Arthur** (s. 8. kesäkuuta 1999) on ghanalainen jalkapalloilija. joka edustaa Georgian Erovnuli Ligassa pelaavaa FC Garejia. Hän on pelipaikaltaan keskikenttäpelaaja.

Arthur aloitti uransa ghanalaisessa Liberty Professionalsissa. 2019 hän siirtyi SJK:hon jossa hänestä tuli nopeasti yksi joukkueen avainpelaajista. 2020 hän teki SJK:n kanssa 3-vuotisen jatkosopimuksen, jota pidennettiin 2021 vuoteen 2023 saakka. Kaudella 2022 hän ei kuitenkaan saanut SJK:n edustusjoukkueessa peliaikaa ja hän pelasi alkukauden Ykkösessä SJK Akatemiassa. Loppukaudesta hän siirtyi Veikkausliiga joukkue FC Hakan riveihin loppukauden mittaisella lainasopimuksella. Kaudeksi 2023 hän siirtyi georgialaiseen Samguraliin.

## Lähteet
Chappe

**Chappe** on Raaseporissa, Tammisaaressa sijaitseva nykytaiteen museo, joka avattiin huhtikuussa 2023. Chappe on rakennettu Raaseporin museon viereen ja se syntyi Albert de la Chapellen rahaston lahjoituksella. Hanketta varten perustettiin Albert de la Chapellen taidesäätiö, joka myös tukee museon toimintaa vuosittain. De la Chapelle ehti kuolla ennen hankkeen toteutumista. Albert ja Clara de la Chapellen kokoelmat muodostavat pysyvän kokoelman perustan, ja lisäksi museossa on vaihtuvia näyttelyitä,  joihin kuuluu töitä esimerkiksi Daniel ja Geo Fuchsilta  sekä Perttu Saksalta. 

## Arkkitehtuuri
Museorakennuksen suunnittelukilpailun voitti JKMM Arkkitehtien Asmo Jaaksi, ja suunnitelma oli myös Albert ja Clara de la Chapellen suosikki.

Rakennustyöt aloitettiin heinäkuussa 2021, peruskivi muurattiin marraskuussa, ja tilat avattiin huhtikuussa 2023. Taidemuseon rakentaminen maksoi noin seitsemän miljoonaa euroa. Museorakennuksen ulkovuoraus sai tumman kuusiverhoilun. Näyttelytiloja on kolmessa kerroksessa. Alkuperäisen aikataulun tarkoituksena oli, että museo avattaisiin syksyllä 2022, mutta viivästyksiä aiheuttavat rakennusmateriaalien ja palvelujen saanti.Clara de la Chapelle kuoli keväällä 2020 ja Albert de la Chapelle 10. joulukuuta 2020.

The Spectator -lehti noteerasi Chappen arkkitehtuurin vuonna 2023 listalla, jossa esiteltiin kymmenen vuoden kiinnostavinta uudisrakennusta ympäri maailmaa .

## Palkinnot
Chappe voitti vuonna 2023 Finnish Travel Galan Vuoden matkailuinnovaatio -palkinnon . Perusteluissa kerrottiin, että Chappe "tarjoaa taide-elämyksen pilke silmäkulmassa ja toivottaa tervetulleeksi modernin taiteen ja nykytaiteen äärelle Tammisaareen. Chappe esittelee taiteen, visuaalisen kulttuurin ja yhteiskunnan ajankohtaisia ilmiöitä, erityisesti Pohjoismaisen ja Itämeren alueen taiteilijoiden töiden kautta. Chappella on velvollisuus rikkoa rajoja ja herättää keskustelua. Chappe palkitsee taiteen ja kulttuurin lähiseikkailijat silmän, mielen ja sielun haasteella." 

Chappe oli Museoliiton ja ICOM Suomen komitean Vuoden museo 2024 -kategorian finalisti  sekä Arkkitehtuurin Finlandia -palkintoehdokas vuonna 2023 .  

## Lähteet

## Aiheesta muualla
* Tammisaareen nousee uusi taidemuseo, jonka rakentavat huippuarkkitehdit – taustalla syöpätutkijan perustama varakas säätiö Yle.fi, uutiset 9.8.2022
* Viralliset verkkosivut
* Chappe Museokortin sivuilla
* Chappe Museolehden sivuilla
Bengt Magnusson (valtaneuvos)

**Bengt Magnusson**, joka kuoli noin 1294, oli ruotsalainen magnaatti, valtaneuvos ja Itä-Göötanmaan laamanni.  Hän oli laamanni Magnus Bengtssonin poika ja Ruotsia 1200- ja 1300-luvuilla hallinneen Bjälbo-suvun jäsen. Hänen isoisänsä, Linköpingin piispa Bengt Magnusson oli Birger Jaarlin veli. Birger Jaarlin lapsista ja lapsenlapsista tuli Ruotsin kuninkaita ja Bengt Magnussonin lapsista ja lapsenlapsista vaikutusvaltaisia tuomareita tai laamanneja. Tämä antoi suvulle hyvin vaikutusvaltaisen aseman. Bengt Magnussonin lapsenlapsi oli Pyhä Birgitta.

Bengt Magnusson mainitaan Itä-Götanmaan laamannina ensimmäisen kerran vuonna 1269, ja 11. syyskuuta 1288 hän oli Riksrådin jäsen. Vuonna 1289 hänen kerrotaan menneen pyhiinvaellusmatkalle, jonka aikana hänen poikansa Magnus asetettiin lainvalvojaksi Itä-Götanmaan. Magnuksen on kuitenkin täytynyt erota virastaan viimeistään vuonna 1291, koska Bengt toimi jälleen Itä-Götanmaan laamannina vuosina 1291–1292. Bengtin sanotaan kuolleen vuonna 1294, mikä on jossain määrin ristiriidassa sen tosiasian kanssa, että Magnus-poika ryhtyi jo lainvalvojan virkaan vuonna 1293.

Bengtin sinetti oli alun perin leijona, joka rehotti vasemmalla, myöhemmin leijona, joka rehotti suoraan kolmen palkin yli, sama kuin hänen isänsä. Ehkä Bengt seurasi isäänsä laamannina heti tämän kuoltua vuonna 1263.

## Avioliitto ja lapset
Bengt Magnusson oli ensin naimisissa *Margaretan* kanssa (kuoli ennen vuotta 1275). Pariskunnalla oli seuraavat lapset:

# Magnus Bengtsson (kuoli ennen 1304), Itä-Götanmaan laamanni vuodesta 1293, Ericus Olain mukaan tilapäisesti nimitetty Itä-Götanmaan laamanniksi 1289–1291, kun hänen isänsä lähti pyhiinvaellukselle

Bengt meni uudelleen naimisiin Sigrid Kauniin kanssa, joka kuoli 1289 ja haudattiin Skänningen dominikaaniluostariin. Margareta Klausdotterin osittain puhtaasti epähistoriallisen tarinan mukaan hän oli syntyperältään alempisäätyinen kuin miehensä Bengt. Pariskunnalla oli seuraavat lapset:

# Ingeborg Bengtsdotter, ( pyhän Birgittan äiti), naimisissa Birger Persson Finstan kanssa
# Ramborg Bengtsdotter, Margareta Klausdotterin mukaan naimisissa Erengisle Platan vanhimman kanssa .
# Katarina Bengtsdotter, puoliso Knut Jonsson (Aspenäsätten)

## Kirjallisuus

* Nordisk Familjebok, Uggleupplagan, osa 2, s. 1352, Tukholma 1904
* ÄSF 1:1 s. 39-41, Tukholma 1957
* ÄSF 1:2 s. 117, Tukholma 1965